b'\n_START_ARTICLE_\nVejbump\n_START_PARAGRAPH_\nEt fartbump eller vejbump er en skabt forh\xc3\xb8jning i vejen, der tvinger k\xc3\xb8ret\xc3\xb8jerne til at neds\xc3\xa6tte hastigheden, da en passage ved for h\xc3\xb8j hastighed for\xc3\xa5rsager, at bilen "hopper" dels ved m\xc3\xb8det med forh\xc3\xb8jning og ved bumpets afslutning. Af samme \xc3\xa5rsag bliver de typisk anvendt i byerne._NEWLINE_Bumpet findes i en r\xc3\xa6kke forskellige varianter, der kan tvinge hastigheden helt ned til f.eks. 15-20 km/t eller g\xc3\xb8re det ubehageligt at overskride den lokale hastighedsgr\xc3\xa6nse p\xc3\xa5 f.eks. 50 km/t. I Kongens Enghave er der i \xc3\xb8jeblikket fors\xc3\xb8g i gang med et "variabelt bump", der synker sammen ved passage med tunge k\xc3\xb8ret\xc3\xb8jer, s\xc3\xa5 det i praksis kun er lastvogne og busser, der ikke m\xc3\xa6rker til bumpet. Ydermere har Dansk Autohj\xc3\xa6lp og MEKS i samarbejde med politiet udf\xc3\xb8rt nogle fors\xc3\xb8g med mobile vejbump, der skal sikre et ulykkessted p\xc3\xa5 typisk en motorvej.'